Kapp Agulhas
Store norske leksikon,Geografi,Verdens geografi,Afrika,Sør-Afrikas geografi
Kapp Agulhas er det sørligste punktet på det afrikanske kontinentet. Odden ligger i Sør-Afrika, rundt 200 kilometer sørøst for Cape Town. Kapp Agulhas ligger noe over 34 grader sør for ekvator og strekker seg flere titalls kilometer lenger sør enn den vel så kjente odden Kapp det gode håp; en del tror feilaktig at sistnevnte er Afrikas sørligste punkt.
Det er vanlig å regne Kapp Agulhas som skillet mellom Atlanterhavet og Indiahavet. Det var portugisiske sjøfarere som ga odden navnet Cabo das Agulhas, der agulhas betyr «nåler». Det refererer muligens til oddens taggete form, eller kanskje til magnetnålen på kompassene deres.Kapp Agulhas fyr er et nasjonalmonument, det sto ferdig i 1847 og er 27 meter høyt. Les mer i Store norske leksikon Kapp det gode håp Sør-Afrikas geografi kompass